พสกนิกรชาวจังหวัดมุกดาหาร ร่วมทำบุญตักบาตรวันแม่ ถวายเป็นราชกุศล
พสกนิกรชาวจังหวัดมุกดาหาร ร่วมทำบุญตักบาตรวันแม่ เพื่อเฉลิมพระเกียรติ เนื่องในโอกาสมหามงคลเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 ทรงเจริญพระชนมพรรษา 85 พรรษา 12 สิงหาคม 2560

เช้าวันนี้ (12 ส.ค. 60) ที่บริเวณถนนด้านหน้าศาลหลักเมืองจังหวัดมุกดาหาร เต็มไปด้วยพสกนิกรชาวจังหวัดมุกดาหาร ทุกภาคส่วนที่ได้มาร่วมกันทำบุญตักบาตร ซึ่งพร้อมใจกันใส่เสื้อผ้าในโทนสีฟ้า เพื่อร่วมแสดงความกตัญญูกตเวที น้อมรำลึกในพระมหากรุณาธิคุณและแสดงความจงรักภักดี ถวายเป็นพระราชกุศล  และเพื่อเฉลิมพระเกียรติ เนื่องในโอกาสมหามงคลเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 ทรงเจริญพระชนมพรรษา 85 พรรษา 12 สิงหาคม 2560 โดยการนำของนายสรสิทธิ์ ฤทธิ์สรไกร ผู้ว่าราชการจังหวัดมุกดาหาร ซึ่งมีพระสงฆ์จำนวน 86 รูป ที่มาจากวัดต่าง ๆ ในเขตเทศบาลเมืองมุกดาหารออกมารับบิณฑบาต

ในขณะที่อำเภอต่าง ๆ ในจังหวัดมุกดาหาร ก็ได้เชิญชวนประชาชนร่วมทำบุญตักบาตรถวายเป็นพระราชกุศล ในวันมหามงคลนี้ ด้วยเช่นกัน